DOI: 10.14457/tu.the.2020.803
title: การศึกษาเปรียบเทียบผลตอบแทนจากการลงทุนในกองทุนรวมที่ลงทุนในประเทศไทยกับกองทุนรวมที่ลงทุนในต่างประเทศ

description: งานค้นคว้าอิสระนี้ มีวัตถุประสงค์เพื่อศึกษาเปรียบเทียบผลตอบแทนจากการลงทุนในกองทุนรวมที่ลงทุนในประเทศไทย กับกองทุนรวมที่ลงทุนในต่างประเทศ โดยการสร้างพอร์ตการลงทุนที่ลงทุนในกองทุนรวมดัชนีตลาดหลักทรัพย์แห่งประเทศไทย (Portfolio A) พอร์ตการลงทุนที่ลงทุนในกองทุนรวมดัชนีตลาดหลักทรัพย์/หุ้นต่างประเทศ (Portfolio B) และพอร์ตการลงทุนที่ลงทุนในกองทุนรวมดัชนีตลาดหลักทรัพย์แห่งประเทศไทยและดัชนีตลาดหลักทรัพย์/หุ้นต่างประเทศ (Portfolio C) แล้วลงทุนด้วยกลยุทธ์การลงทุนแบบ Lump Sum Investment (LS) Dollar Cost Averaging (DCA) และ Value Averaging (VA) โดยแบ่งระยะเวลาการลงทุนออกเป็นระยะเวลา 1 ปี ระยะเวลา 3 ปี และระยะเวลา 5 ปี ตั้งแต่ปี 2559 – 2563จากการศึกษาพบว่า การลงทุนใน Portfolio B ให้ผลตอบแทนจากการลงทุน (IRR) เฉลี่ยต่อปีมากที่สุด รองลงมาเป็นการลงทุนใน Portfolio C และการลงทุนใน Portfolio A ให้ผลตอบแทนจากการลงทุน (IRR) เฉลี่ยต่อปีน้อยที่สุดในทุก ๆ ช่วงระยะเวลาการลงทุน ได้แก่ ระยะเวลา 1 ปี 3 ปี และ 5 ปี และทุก ๆ กลยุทธ์การลงทุน ได้แก่ กลยุทธ์การลงทุนแบบ Lump Sum Investment (LS) Dollar Cost Averaging (DCA) และ Value Averaging (VA) ซึ่งมีสาเหตุมาจากกองทุนรวมที่มีนโยบายการลงทุนในต่างประเทศมีอัตราการเติบโตของราคาที่มากกว่ากองทุนรวมที่มีนโยบายการลงทุนในประเทศเพียงอย่างเดียว และในการวิเคราะห์และสรุปผลว่าความแตกต่างของผลตอบแทนจากการลงทุนทั้งพอร์ตกองทุนรวมที่ลงทุนในประเทศไทย และพอร์ตกองทุนรวมที่ลงทุนในต่างประเทศนั้นพบว่า ความแตกต่างดังกล่าวเกิดขึ้นจากหลายปัจจัย ทั้งปัจจัยทางด้านเศรษฐกิจ และปัจจัยทางด้านตลาดหุ้นโดยตรง เช่น นโยบายทางด้านเศรษฐกิจที่สำคัญ อัตราดอกเบี้ยและมาตรการกระตุ้นเศรษฐกิจ สถานการณ์ความไม่แน่นอนของเศรษฐกิจและความมั่นคงของประเทศ การไหลเข้า - ไหลออกของเงินทุนในตลาด นโยบายการกำกับดูแลตลาดหุ้น การคาดการณ์ผลประกอบการของบริษัท ความเชื่อมั่นของผู้ลงทุน เป็นต้น ซึ่งอาจบอกได้ว่าในช่วงเวลาที่ผลตอบแทนจากการลงทุนทั้งพอร์ตกองทุนรวมที่ลงทุนในประเทศไทย และพอร์ตกองทุนรวมที่ลงทุนในต่างประเทศ มีความแตกต่างกันมาก จะมีสาเหตุหรือเหตุการณ์สำคัญทางด้านเศรษฐกิจที่ส่งผลกระทบต่อตลาดหุ้นไปในทิศทางตรงกันข้ามกันทั้งนี้ ผู้วิจัยได้ศึกษาเพิ่มโดยเป็นการจำลองพอร์ตการลงทุนเพิ่มเติมในอีก 2 กรณี ได้แก่ กรณีที่ได้รับผลตอบแทนดีที่สุด (Best Case) และกรณีที่ได้รับผลตอบแทนแย่ที่สุด (Worst Case) โดยโดยมีการแบ่งพอร์ตการลงทุน การกำหนดกลยุทธ์และระยะเวลาการลงทุนในรุปแบบเดียวกันกับการศึกษาหลัก (Base Case) ซึ่งผลการศึกษาพบว่า กรณี Best Case การลงทุนใน Portfolio B ให้ผลตอบแทนจากการลงุทน (IRR) เฉลี่ยต่อปีมากที่สุดในทุก ๆ ช่วงระยะเวลาการลงทุนและทุก ๆ กลยุทธ์การลงทุน ซึ่งสอดคล้องกับกรณี Base Case ส่วนกรณี Worst Case ไม่มีการลงทุนใน Portfolio ใดในช่วงเวลาใด และในกลยุทธ์ใดที่ให้อัตราผลตอบแทนมากกว่าหรือมากที่สุดอย่างเห็นได้ชัด อย่างไรก็ตาม เมื่อพิจารณาเป็นรายรูปแบบการลงทุนจะพบว่า มีผลการศึกษาไปในทิศทางเดียวกันทั้ง 3 กรณี คือ การเลือกลงทุนใน Portfolio B แล้วกำหนดระยะเวลาการลงทุนที่ 1 ปี เป็นระยะเวลาเวลา 5 ปี ติดต่อกันตั้งแต่ปี 2559 – 2563 โดยใช้กลยุทธ์การลงทุนแบบ Value Average (VA) จะให้อัตราผลตอบแทนจากการลงทุน (IRR) เฉลี่ยต่อปีมากที่สุด รองลงมาเป็นการเลือกลงทุนใน Portfolio C แล้วกำหนดระยะเวลาการลงทุนที่ 1 ปี เป็นระยะเวลาเวลา 5 ปี ติดต่อกันตั้งแต่ปี 2559 – 2563 โดยใช้กลยุทธ์การลงทุนแบบ Value Average (VA) และการเลือกลงทุนใน Portfolio A แล้วกำหนดระยะเวลาการลงทุนที่ 5 ปี ตั้งแต่ปี 2559 – 2563 โดยใช้กลยุทธ์การลงทุนแบบ Dollar Cost Average (DCA) จะให้อัตราผลตอบแทนจากการลงทุน (IRR) เฉลี่ยต่อปีน้อยที่สุด